Εταιρεία Ηπειρωτικών Μελετών

Η Εταιρεία Ηπειρωτικών Μελετών είναι μη κερδοσκοπικό σωματείο με σκοπό τη διαφύλαξη της πολιτιστικής κληρονομιάς της Ηπείρου και την επιμόρφωση του Ηπειρωτικού λαού.
Ιδρύθηκε το 1953, αποτελεί σημαντικό χώρο για την πολιτιστική και επιστημονική ανάπτυξη της Ηπείρου.Έλλη Λεβεντάκη, Παράδοση και λαϊκός πολιτισμός : η Εταιρεία Ηπειρωτικών Μελετών, 2017, Πρακτικά 8ου Συνεδρίου Μεταπτυχιακών Φοιτητών και Υποψηφίων Διδακτόρων του Τμήματος Φιλολογίας του Εθνικού και Καποδιστριακού Πανεπιστημίου Αθηνών (8-11 Ιουλίου 2015) Γεωργία Λαδογιάννη, Ηπειρωτική Εστία, η πνευματική κίνηση των Ιωαννίνων κατά τη δεκαετία του 1950 , ΔΩΔΩΝΗ - "ΦΙΛΟΛΟΓΙΑ", επιστημονική επετηρίδα του Τμήματος Φιλολογίας της Φιλοσοφικής Σχολής του Πανεπιστημίου Ιωαννίνων. Τόμος εικοστός δεύτερος, 1993, σελ. 175 Βοήθησε στην ανάπλαση παλαιότερων κτιρίων, στη συγκέντρωση ιστορικών αρχείων και έργων τέχνης. Διοργανώνει μαθήματα, γιορτές και διαλέξεις και εκδίδει βιβλία σχετικά με τον πολιτισμό της Ηπείρου. Το 1976 ίδρυσε το Ίδρυμα Μελετών Ιονίου και Αδριατικού Χώρου.
Στο κτίριό της, στα Ιωάννινα, λειτουργεί Λαογραφικό Μουσείο, Πινακοθήκη και Βιβλιοθήκη αλλά και σημαντικό αρχείο ιστορικών εγγράφων και επιστολών.

 Ίδρυση 
Η ίδρυση της Εταιρείας Ηπειρωτικών Μελετών έγινε με πρωτοβουλία του Κωνσταντίνου Φρόντζου, προσωπικότητας της Ηπείρου και αργότερα βουλευτή και δημάρχου Ιωαννίνων, ο οποίος ήταν και πρόεδρός της από το 1955 έως και τον θάνατό του, το 1986.

 Λαογραφικό Μουσείο «Κώστας Φρόντζος» 
Το Λαογραφικό Μουσείο, το οποίο ιδρύθηκε το 1976, φέρει το όνομα του Κώστα Φρόντζου, πρωτοστάτη στην ίδρυση της Εταιρείας Ηπειρωτικών Μελετών και προέδρου της για πολλά χρόνια. Πρόκειται για ιστορικό κτίριο, οθωμανικό αρχοντικό του 1800-1808, το οποίο λειτουργούσε για πάνω από 100 χρόνια ως κτίριο εκπαίδευσης (πριν την απελευθέρωση ως τουρκικό Δημοτικό Σχολείο, μέχρι το 1935 ως Διδασκαλείο Ιωαννίνων, μέχρι το 1938 και κατά τη διάρκεια του Β΄ Παγκοσμίου Πολέμου την Ζωσιμαία Παιδαγωγική Ακαδημία, αργότερα ως Γυμνάσιο Αρρένων και Τεχνική Σχολή Εργοδηγών). Αγοράστηκε από την Εταιρεία Ηπειρωτικών Μελετών το 1976, αποκαταστάθηκε και από τότε στεγάζει το Λαογραφικό Μουσείο.Μουσείο Ηπειρωτικής Λαϊκής Τέχνης "Κώστας Φρόντζος", Υπουργείο Πολιτισμού, Μουσεία, πρόσβαση 13/2/2023   Μεταξύ 1995-2000 ανεγέρθηκε νέο κτίριο, στο οποίο εκτίθενται μοναδικές παραδοσιακές φορεσιές από διάφορες περιοχές της Ηπείρου, καθώς και έργα ασημουργίας/αργυροχοΐας, ενώ στο παλαιό κτίριο υπάρχουν κοσμήματα, εργαλεία καθημερινής χρήσης, γεωργικά εργαλεία καθώς και ένας όροφος αστικού σπιτιού.Λαογραφικό Μουσείο Ιωαννίνων Κώστας Φρόντζος, museumfinder.gr, πρόσβαση 13/2/2023 

 Ιστορικό αρχείο 
Το Ιστορικό αρχείο της εταιρείας έχει σημαντικά έγγραφα και επιστολές και είναι καταχωρημένο στο Εθνικό Ευρετήριο Αρχείων των Γενικών Αρχείων του Κράτους ως φορέας διατήρησης αρχείων.

 Πινακοθήκη 
Η Πινακοθήκη εγκαινιάστηκε το 2013 και σε αυτήν εκτίθενται έργα Ηπειρωτών αλλά και άλλων γνωστών καλλιτεχνών.

 Βιβλιοθήκη 
Η βιβλιοθήκη εκτός από έργα Ηπειρωτών συγγραφέων έχει τμήμα με παλαιά περιοδικά και εφημερίδες, αλλά και βιβλία που αφορούν τον χώρο της Ηπείρου και της Αλβανίας.

 Εκδηλώσεις 
Η Εταιρεία Ηπειρωτικών Μελετών οργανώνει πολιτιστικές εκδηλώσεις, εκπαιδευτικά προγράμματα, αλλά και ομιλίες, βιβλιοπαρουσιάσεις και επιστημονικές ημερίδες και συνέδρια, στον χώρο της αίθουσας εκδηλώσεων.

 Παραπομπές 

 Εξωτερικοί σύνδεσμοι 



Κατηγορία:Ήπειρος
Κατηγορία:Κτίρια και κατασκευές στα Ιωάννινα
Κατηγορία:Μουσεία στα Ιωάννινα
Κατηγορία:Πολιτισμός στα Ιωάννινα
Κατηγορία:Μη κερδοσκοπικοί οργανισμοί